La Corporació acorda ampliar i condicionar el pati del CEIP La Pinaeta
29 de gener 2021

![Imagen 1](/media/abvaw3ed/62-la-pinaeta-baladre_c.jpg)![Imagen 2](/media/bnbgiyfx/c_alejandro-vila.jpg)

La Corporació va acordar ahir en la sessió plenària ordinària de gener ampliar i condicionar el pati del CEIP La Pinaeta. El grup municipal Vox va presentar una moció, defensada pel seu portaveu Alejandro Vila, que va ser aprovada per unanimitat.

Els acords de la moció són que l'Ajuntament procedisca a realitzar el clos exterior, amb les mesures corresponents de seguretat, de la zona verda que es troba confrontant al col·legi per la porta principal, deixant un únic accés, mitjançant porta, al col·legi La Pinaeta, ampliant així la zona d'esbarjo; realitzar els tràmits oportuns per a instal·lar zones d'ombra al pati principal de La Pinaeta i realitzar un estudi en la resta dels centres escolars del municipi per a detectar possibles problemes similars.

La moció va tindre una esmena d'addició per part d'Iniciativa Porteña i que afegia que l'Ajuntament procedisca a realitzar els tràmits i estudis oportuns durant este any per a instal·lar zones d'ombra als patis dels col·legis que ho sol·liciten tenint en compte les propostes dels consells escolars dels centres, sempre que siguen viables en funció dels informes dels tècnics de l'Ajuntament de Sagunt.

Segons recull la moció, «**la pandèmia de la COVID-19 està obligant els centres escolars a prendre unes certes mesures de seguretat per a intentar evitar que es produïsquen contagis dins d’estos. Per a això, una de les moltes mesures que s'estan realitzant és la d'evitar que s'ajunten diferents classes en els esbarjos, disminuint encara més la zona d'oci als patis. Alguns patis ja tenen la problemàtica de ser d'una grandària reduïda, per a ara haver d'afegir-los estes restriccions. A més, hem de tindre present que quan arribe el bon temps, molts d’estos patis no estan condicionats amb una zona d'ombra, perquè els menors es puguen refugiar del sol. Qualsevol dels dos problemes, continue sent present la COVID o no, són problemes que s'haurien de solucionar al més prompte possible, per a millorar les condicions dels nostres fills**».​

*   [](http://www.facebook.com/sharer.php?u=https://aytosagunto.es/va/actualitat/la-corporacio-acorda-ampliar-i-condicionar-el-pati-del-ceip-la-pinaeta/ "Facebook")
*   [](http://twitter.com/share?url=https://aytosagunto.es/va/actualitat/la-corporacio-acorda-ampliar-i-condicionar-el-pati-del-ceip-la-pinaeta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-corporacio-acorda-ampliar-i-condicionar-el-pati-del-ceip-la-pinaeta/ "Linked In")
*   [](mailto:?body=https://aytosagunto.es/va/actualitat/la-corporacio-acorda-ampliar-i-condicionar-el-pati-del-ceip-la-pinaeta/)